*Projekts*

2015.gada Rīkojums Nr.

Rīgā (prot. Nr.  . §)

## Par valsts nekustamā īpašuma nodošanu sabiedriskā labuma organizācijai biedrībai “Latvijas Zēģelētāju savienība” bezatlīdzības lietošanā uz noteiktu laiku

1. Saskaņā ar Publiskas personas finanšu līdzekļu un mantas izšķērdēšanas novēršanas likuma 5.panta otrās daļas 2.1 punktu un piekto daļu, lai veicinātu burāšanas sporta attīstību, kā arī nodrošinātu nacionālās sporta bāzes uzturēšanu un turpmāko attīstību, atļaut Izglītības un zinātnes ministrijai (turpmāk – ministrija) ar 2016.gada 1.janvāri nodot sabiedriskā labuma organizācijai biedrībai “Latvijas Zēģelētāju savienība” (reģistrācijas Nr.50008003331, juridiskā adrese – Grostonas iela 6B, Rīga, sabiedriskā labuma organizācijas statuss piešķirts ar Finanšu ministrijas 2005.gada 17.oktobra lēmumu Nr.471) (turpmāk – biedrība) bezatlīdzības lietošanā uz 10 gadiem valsts nekustamo īpašumu Pāvu ielā 14, Rīgā (nekustamā īpašuma kadastra Nr. 0100 095 2118, visa nekustamā īpašuma kadastrālā vērtība uz 2015.gada 1.janvāri – 17 6292 *euro*), kas sastāv no zemes vienības 2568 m2 platībā un četrām būvēm (būvju kadastra apzīmējumi 0100 095 0040 035, 0100 095 0040 036, 0100 095 0040 037 un 0100 095 0040 038).

2. Ministrijai noslēgt līgumu par šā rīkojuma 1.punktā minētā nekustamā īpašuma nodošanu biedrībai bezatlīdzības lietošanā, tajā iekļaujot šādus nosacījumus:

2.1. nekustamais īpašums tiek nodots bezatlīdzības lietošanā uz laiku, kamēr biedrībai ir sabiedriskā labuma organizācijas statuss, bet ne ilgāk par 10 gadiem;

2.2. biedrība par saviem līdzekļiem nodrošina nekustamā īpašuma uzturēšanu un attīstīšanu atbilstoši biedrības izstrādātam un ar ministriju saskaņotam nekustamā īpašuma attīstības plānam;

2.3. nekustamā īpašuma uzturēšanas izdevumu līdzfinansēšanai ministrija no valsts budžeta programmas 09.00.00. “Sports” apakšprogrammas 09.04.00 “Sporta būves” 2016. un 2017.gadā piešķir biedrībai dotāciju 24 188 *euro* (katru gadu);

2.4. ministrijai ir tiesības vienpusēji atkāpties no līguma, par to rakstiski informējot biedrību vismaz 30 dienas iepriekš, ja:

2.4.1. nekustamais īpašums netiek izmantots atbilstoši tā nodošanas mērķim;

2.4.2. nekustamajam īpašumam tiek atņemts nacionālās sporta bāzes statuss;

2.4.3. biedrība nenodrošina šā rīkojuma 2.2.apakšpunktā noteiktā pienākuma izpildi;

2.4.4. nekustamais īpašums tiek nodots atsavināšanai.

Ministru prezidente L.Straujuma

Izglītības un zinātnes ministre M.Seile

 Iesniedzējs:

Izglītības un zinātnes ministre M.Seile

Vizē:

Valsts sekretāre L.Lejiņa

29.10.2015. 15:23

335

Izglītības un zinātnes ministrijas

Sporta departamenta juriskonsults K.Kalniņš

67047815, karlis.kalnins@izm.gov.lv